b'\n_START_ARTICLE_\nEunice Gayson\n_START_SECTION_\nBiografija\n_START_PARAGRAPH_\nJunic\xc4\x97 Geison prie\xc5\xa1 tapdama aktore mok\xc4\x97si operinio dainavimo ir eil\xc4\x99 met\xc5\xb3 dainavo Londono \xe2\x80\x9ePalace Theatre\xe2\x80\x9c. Kine ji debiutavo 1948 m. filme \xe2\x80\x9eMy Brother Jonathan\xe2\x80\x9c ir per savo karjer\xc4\x85 iki 1972 m. suk\xc5\xabr\xc4\x97 37 vaidmenis kine bei televizijoje._NEWLINE_Ji geriausiai yra \xc5\xbeinoma Silvijos Tren\xc4\x8d vaidmenimis pirmosiose juostose apie agent\xc4\x85 007 D\xc5\xbeeims\xc4\x85 Bond\xc4\x85 \xe2\x80\x9eDaktaras Ne\xe2\x80\x9c ir \xe2\x80\x9eI\xc5\xa1 Rusijos su meile\xe2\x80\x9c. Prad\xc5\xbeioje Junic\xc4\x97 pretendavo vaidinti Bondo sekretor\xc4\x99 mis Manipeni (Moneypenny), ta\xc4\x8diau \xc5\xa1is vaidmuo atiteko aktorei Lois Maxwell. Silvija Tren\xc4\x8d yra vienintelis moteri\xc5\xa1kas persona\xc5\xbeas, be Manipeni, pasirodantis daugiau negu viename bondiados filme. Abejose juostose jos balsas buvo dubliuojamas aktor\xc4\x97s Nikki van der Zyl._NEWLINE_Bondiados filmai buvo paskutinieji jos pasirodymai did\xc5\xbeiajame ekrane: nuo 1963 iki savo paskutinio vaidmens 1972 m. Junice vaidino tik TV serialuose, i\xc5\xa1 kuri\xc5\xb3 \xc5\xbeymiausi yra \xe2\x80\x9e\xc5\xa0ventasis\xe2\x80\x9c ir \xe2\x80\x9eKer\xc5\xa1ytojai\xe2\x80\x9c._NEWLINE_1995 m. bondiados filme \xe2\x80\x9eAuksin\xc4\x97 akis\xe2\x80\x9c masin\xc4\x97je scenoje kazino filmavosi jos dukt\xc4\x97.'